આ અંગે મળતી માહિતી અનુસાર સુરત જિલ્લા એસ.ઑ.જીની ટીમ કડોદરા પોલીસ સ્ટેશન વિસ્તારમાં પેટ્રોલીંગમાં હતી તે સમયે હે.કો. અવધેશ નારણને ખાનગી રાહે બાતમી મળી હતી કે અલગઅલગ જિલ્લાઓમાં એકલા જતાં સિનિયર સીટીઝનને રોકી વિશ્વાસમાં લઈ આગળ પોલીસનું ચેકિંગ ચાલે છે અથવા તો પોલીસની ઓળખાણ આપી રાહદારીએ પહેરેલ ઘરેણાં ઉતરવવી મૂકી દેવા જણાવી હાથ ચાલાકીથી ઘરેણાંની ચોરી કરી લઈ ચિટિંગ કરતી ઈરાની ગેંગના કેટલાક ઇસમો એક ડાર્ક ગ્રે કલરની સેવારોલેટ ઓપ્ટ્રા કાર લઈને નવસારીથી કામરેજ તરફ જનાર છે. આ બાતમીના આધારે એસઓજી તથા પેરોલ ફર્લો સ્કોવડના સ્ટાફે નેશનલ હાઇવે નંબર 48 પર ચલથાણ ત્રણ રસ્તા ખાતે વોચમાં હતા. તે દરમ્યાન બાતમી મુજબની વર્ણનવાળી કાર આવતા જો પોલીસે કાર રોકી તેમાં સવાર નિશાર દાદામિયા શેખ(રહે શ્રીરામપૂર, જી. અહમદનગર, મહારાષ્ટ્ર), અકબર ઉર્ફે શેરખાન પઠાણ (રહે શ્રીરામપૂર, જી. અહમદનગર, મહારાષ્ટ્ર), મુસ્લિમ યાસીન જાફરી (રહે શ્રીરામપૂર, જી. અહમદનગર, મહારાષ્ટ્ર) તેમજ કમ્બર રહિમ મિર્ઝા (રહે શ્રીરામપૂર, જી. અહમદનગર, મહારાષ્ટ્ર)ની ધરપકડ કરી હતી. પોલીસે તેમની પાસેથી કાર કિમત રૂ. 2.50 લાખ, 6 મોબાઇલ કિમત રૂ 33 હજાર, સોનાની ચેન કિમત રૂ 22 હજાર 162, મોટા રુદ્રાક્ષની સોનાની માલા કિમત રૂ 38 હજાર 280, નાના રુદ્રાક્ષની સોનાની માલા કિમત રૂ 34 હજાર 630, રોકડા રૂપિયા 19 હજાર 900 તેમજ અન્ય સાધન મળી કુલ 4 લાખ 38 હજાર 982 રૂપિયાનો મુદ્દામાલ કબ્જે લીધો હતો.